У суме вялікія літары, малая колькасць тэксту на старонках і невялікі аб’ём кнігі дазваляюць хутчэй яе прачытаць. Тое асабліва важна для дзяцей, якія толькі пачынаюць авалодваць гэтым навыкам. Чым хутчэй дзіця прачытае кнігу, тым больш задавальнення і асалоды атрымае ад усведамлення: гэта зроблена самастойна. Тады малеча хутчэй пачне чытаць чарговы твор, каб зноў сказаць: “Я прачытаў сам!” Балазе калі бачны канец, любая справа робіцца хутчэй. Паступова дзіця пяройдзе на больш змястоўныя і тоўстыя кнігі, а з цягам часу з яго атрымаецца выдатны чытаючы падлетак.